A határozati javaslat elfogadásához 
egyszerű többség szükséges!

Tisztelt Képviselő-testület!

A nemzeti köznevelésről szóló 2011. évi CXC. törvény 50.§ (8) bekezdése értelmében a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét. 
A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24.§ (1) bekezdése szerint a felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. 
A fentiekre tekintettel a Szekszárdi Tankerületi Központ igazgatója 2026. szeptember 14. napján kelt levelében tájékoztatta Önkormányzatunkat, hogy a harci általános iskolás korú gyermekeknek melyik általános iskola a felvételi körzete: a Kölesdi Béri Balogh Ádám Általános Iskola. A Kölesdi Béri Balogh Ádám Általános Iskolának három település a felvételi körzete: Harc, Kistormás és Kölesd közigazgatási területét foglalja magába.

A Szekszárdi Tankerülti Központ illetékességi területébe tartozó általános iskolák felvételi körzethatárait jelen előterjesztés melléklete tartalmazza.

A fentiekre tekintettel kérem a Tisztelt Képviselő-testületet, hogy az alábbi határozati javaslatot szíveskedjenek elfogadni.

H a t á r o z a t i   j a v a s l a t:

			…/2026. (IX.29.) önkormányzat határozat:
a Szekszárdi Tankerületi Központ által javasolt általános iskolai felvételei körzetekről

Harc Község Önkormányzatának Képviselő-testülete a Szekszárdi Tankerületi Központ által javasolt általános iskolai felvételei körzetekkel egyetért.
A településen lakóhellyel, ennek hiányában tartózkodási hellyel rendelkező hátrányos helyzetű gyermekek és tanulók létszáma: 

	Az intézmény/feladatellátási hely neve, ahova a gyermek jár vagy ahol tanul1
	Gyermekek/tanulók száma (fő)

	TMSZC Ady Endre Technikum és Kollégium, 7100 Szekszárd, Széchenyi u. 2-14.
	1

	TMSZC Hunyadi Mátyás Vendéglátó és Turisztikai Technikum és Szakképző Iskola 7100 Szekszárd, Hunyadi utca 7.
	1

	Zombai Általános Iskola és Alapfokú Művészeti Iskola
7173 Zomba, Rákóczi u. 11.
	5



Felelős: Tóth Gábor polgármester 

			Irattár

